Viktor Vembanyama
Viktor Vembanyama (2004-yil 4-yanvarda tugʻilgan) yoki Uembi laqabli , Milliy Basketbol Assotsiatsiyasining (NBA) "San-Antonio Spurs" jamoasida oʻynagan fransuz professional basketbolchisi. Oʻz avlodining basketbol boʻyicha eng yaxshi istiqbollaridan biri hisoblangan u 2023-yilgi NBA loyihasida Spurs tomonidan birinchi boʻlib tanlandi. Roʻyhatda keltirilgan boʻyi 7 fut 4 inches (2.24 metr) ni tashkil etadi, bu bilan Vembanyama NBAning eng uzun boʻyli amaldagi oʻyinchisi hisoblangan Boban Marjanovich bilan tenglashgan. Vembanyama oʻzining kasbiy faoliyatini 2019-yilda LNB Pro A ning Nanterre 92(hozirda LNB Pro A da 5-chi oʻrinda) basketbol klubida boshlagan. Ikki yil oʻtgach, u ASVELga oʻtdi va oʻzining birinchi marta oʻynagan mavsumning oʻzida ushbu jamoa bilan Pro A unvonini qoʻlga kiritishdi. 2022-23-yilgi mavsumda Vembanyama Metropolitans 92 bilan shartnoma imzoladi va Pro A MVP mukofotini qoʻlga kiritgan eng yosh oʻyinchi boʻldi, shu bilan birga Pro A eng yaxshi himoyachi unvonini qoʻlga kiritdi va ochko tushirish, toʻpni qaytarish va bloklar boʻyicha ligada yetakchilik qildi. U ikki marta LNB All-Star unvoniga sazovor boʻlgan, bir marta All-Star Oʻyinining MVP sovrini va uch karra Pro A eng yaxshi yosh oʻyinchisi unvonini qoʻlga kiritgan. Vembanyama Fransiya terma jamoasida ham oʻynaydi. Yoshlar darajasida u oʻz jamoasiga ikkita kumush medal olib keldi, shu jumladan, bitta turnir har bir oʻyinida bloklar soni boʻyicha FIBA rekordini oʻrnatgan 2021-yilgi FIBA 19 yoshgacha boʻlgan oʻyinchilar oʻrtasidagi Jahon chempionatida.